Papilionoidea

Papilionoidea (dari genus Papilio yang bermaksud "kupu-kupu") merupakan salah sebuah superfamili kupu-kupu selain Hesperioidea dan Hedyloidea.  

Diusulkan bahawa kedudukan filogenetik Papilionoidea adalah seperti berikut:Tree of LifeAccessed January 2007

Sesetengah pengarang menganggap kelompok ini sebagai satu siri Papilioniformes di dalam sebuah superfamili yang turut merangkumi Hesperiidae, namun tidak semua sepakat bahawa semua kupu-kupu terdiri daripada satu klad. Hesperiidae amat berbeza dengan kupu-kupu yang lain. Anggota-anggota Papilionoidea boleh dibezakan daripada kupu-kupu lain dengan sifat-sifat yang berikut:
tubuhnya lebih kecil dan kurang seakan rama-rama;
kepaknya lebih besar;
sesungutnya lurus dan tongkol (berbanding sesungut Hesperiidae yang bengkok);
pupanya berbentuk bersudut, tidak bundar.

Famili Papilionoidea
Papilionoidea terdiri daripada lima famili yang cukup disokong dengan bukti, iaitu:
Papilionidae (Ekor layang-layang dan kepak burung)
Pieridae (Kuning atau kuning-putih)
Lycaenidae (Biru dan tembaga)
Riodinidae (Metalmark)
Nymphalidae (Kaki berus) yang terdiri daripada 13 subfamili yang berikut:
 Libytheinae (dahulunya famili Libytheidae)
 Danainae (dahulunya famili Danaidae)
 Tellervinae
 Ithomiinae (kepak kaca)
 Calinaginae
 Morphinae (pungguk)
 Satyrinae (perang) (dahulunya famili Satyridae)
 Charaxinae (prepona dan kupu-kupu daun)
 Biblidinae
 Apaturinae
 Nymphalinae (dewi)
 Limenitidinae (adelfa) (dahulunya famili Limenitididae)
 Heliconiinae (ekor panjang tropika)

Di kalangan subfamili Nymphalidae, hanya Morphinae dan Satyrinae yang mungkin berparafili, tetapi dua subfamili tersebut membentuk sebuah klad yang kuat disokong dengan Charaxinae sebagai kelompok saudara.Gerardo Lamas (2008) Systematics of butterflies (Lepidoptera: Hesperioidea and Papilionoidea) in the world: current state and future perspectives (in Spanish). In: Jorge Llorente-Bousquets and Analía Lanteri (eds.) Contribuiciones taxonómicas en ordens de insectos hiperdiversos. Mexico City: UNAM. Pp. 57-70.

Rujukan

Category:Kupu-kupu